Specifikacija projekta „naplatne rampe“

Stefan Bogdanović SV 44/2020

Relja Radeka SV40/2020

Vladimir Gološin SV2/2020

Napraviti softver za sistem naplatnih rampi na autoputu u Srbiji.

* Mreža autoputeva se sastoji iz naplatnih stanica i deonica koje ih povezuju.
* Svaka naplatna stanica sadrži nekoliko naplatnih mesta.
* Na naplatnoj stanici radi jedan šef stanice koji vidi protok saobraćaja na naplatnoj stanici. On može da vidi stanje rada naplatnih mesta i po potrebi pozove popravku semafora ili rampi. Naplatne stanice imaju obična naplatna mesta i elektronska koja ne zahtevaju prisustvo radnika da bi radila.
* Na naplatnoj stanici (nije bitno koje mesto) radi radnik i on unosi tip vozila koje je pristiglo i brine o naplati i podizanju rampe. Na osnovu tipa vozila sistem ispisuje cenu koju treba da naplati. Nakon potvrde transakcije, ona se unosi u sistem. Rampa se podiže prilikom potvrde transakcije i automatski spušta nakon prolaska vozila. Radnik može da označi uređaje kao pokvarene na naplatnom mestu. Prijave kvarova rešava šef stanice.
* Menadžer sistema može da pregleda finansijske izveštaje o radu sistema. Izveštaji mogu biti o zaradi, protoku saobraćaja i kaznama za ceo sistem ili po posebnoj stanici, mogu biti za dan ili za vremenski period, može biti za određen tip vozila. Menadžer vidi mrežu autoputeva i odabirom naplatne stanice dobija prikaz podataka o njoj i izveštaj za tu stanicu. Menadžer pravi cenovnike. Svaki cenovnik važi do daljnjeg dok se ne napravi sledeći. Moguće je zakazati da cenovnik stupi na snagu određenog datuma. Menadžer može da izmeni ili obriše cenovnik koji nije još stupio na snagu.
* Administrator dodaje i briše naplatne stanice kao i deonice između njih (i u procesu cenovnike). On podešava broj naplatnih mesta (običnih i elektronskih) na stanici.  
  Administrator registruje radnike i dodeljuje im naplatne stanice na kojima rade.